ইনছন
ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।
উত্তর কোরিয়া-দক্ষিণ কোরিয়া সম্পর্ক
২৩ শে নভেম্বর ২০১০ তারিখে উত্তর কোরিয়া দক্ষিণ কোরিয়ার হলুদ সাগরের ইয়েইনপিইং দ্বীপে গোলাবর্ষণ করে এবং দক্ষিণ কোরিয়াও এর বিপরীতে গোলাবর্ষণ করে। দুই দক্ষিণ কোরিয়ার মেরিনার ও দুই বেসামরিক নাগরিক নিহত হয়, এক ডজনেরও বেশি আহত হয়, তিন বেসামরিক নাগরিকসহ প্রায় ১০ জন উত্তর কোরিয় নিহত হয়; তবে উত্তর কোরিয় সরকার এটিকে অস্বীকার করে। শহরটি খালি করা হয়েছিল এবং দক্ষিণ কোরিয়া কঠোর প্রতিশোধের বিষয়ে সাবধান করে দিয়েছিল, রাষ্ট্রপতি লি মিয়ং-বাক নিকটবর্তী উত্তর কোরিয়া ক্ষেপণাস্ত্রের বেস ধ্বংসের আদেশ দেন যদি উত্তেজনা আরো ছড়ায়। উত্তর কোরিয়ার সংবাদ সংস্থা, কেসিএনএ জানায়, উত্তর কোরিয়া কেবল তখনই দক্ষিণে গোলাবর্ষণ করে যখন দক্ষিণ "নিরবচ্ছিন্নভাবে আমাদের সমুদ্র অঞ্চলে গোলাবর্ষণ করেছিল"।